# Raça de cavall

El concepte de raça en els cavalls té diversos significats, més o menys relacionats, que cal conèixer i entendre. Les races s'associen generalment amb poblacions de cavalls domèstics criats de forma selectiva i amb una genealogia documentada (que generalment implica, en cada cas, un "registre" i un "llibre genealògic).
En sentit estricte una raça de cavalls és un grup de cavalls amb característiques (físiques i psíquiques) determinades que transmeten als seus descendents de manera natural i previsible. En una raça determinada, un estaló i una egua de pura raça crien poltres de pura raça.
L'existència d'un llibre genealògic i un registre no és suficient per a definir o determinar una raça en el sentit de "raça pura". Hi ha associacions o registres que admeten la inscripció d'animals descendents de progenitors aliens al registre (i, per tant, que no són de pura raça) sempre que siguin de característiques determinades.
Hi ha races de cavalls ferals que són de raça pura sense necessitat de llibre genealògic ni registre de cap mena.

## Exemples de races domèstiques

Un cas relativament modern de raça pura és el cavall Morab. Els primers cavalls Morab eren descendents de cavalls de raça Àrab i Morgan. Un cop els criadors consideraren que els cavalls tenien característiques adequades, la inscripció en el registre es va limitar als poltres descendents de cavalls inscrits (cavalls fundadors). Casos similars són els cavalls de raça Morgan, Colorado Ranger, Haflinger i molts altres.
A la península Ibèrica hi ha dues races numèricament importants: PSL ("Puro Sangue Lusitano") i PRE ("Pura Raza Española").
Hi ha dos registres famosos que no són races (en el sentit de races pures):
* American Quarter Horse
* Appaloosa
Ambdós registres admeten cavalls descendents de progenitors no registrats (d'una altra raça). D'altra banda tots dos registres mantenen la categoria de cavalls "foundation" que sí que són de pura raça.

## Exemples de races ferals

Els cavalls de Namib són de raça pura des del punt de vista que des de fa algunes generacions no hi ha hagut aportacions de sang exterior. L'única selecció ha estat la selecció natural amb un medi hostil i condicions molt difícils. L'aïllament geogràfic és el que garanteix la puresa de la raça. Els cavalls fundacionals probablement eren cavalls de races diferents.

## Races de cavalls

| Aegidienberger Alter Reial Appaloosa Asturcó Cavall Altai Cavall American Paint Cavall American Quarter Cavall American Saddlebred Cavall andalús Cavall àrab Cavall barbaresc Cavall bretó Cavall català Cavall crioll Cavall dels Outer Banks Cavall frisó Cavall ibèric Cavall losino Cavall lusità Cavall mallorquí Cavall maresmenc | Cavall Marwari Cavall menorquí Cavall de Merens Cavall Morab Cavall Morgan Cavall monchino Cavall Pinto Cavall de Przewalski Cavall de pura raça gallega Cavall de les retuertas Cavall Rocky Mountain Cavall xilè Cleveland Bay Garrana Haflinger Pottoka Pura sang Sorraia Suffolk Punch Trotó Balear |

## Vegeu també

* Cavall de tir
* Cavall ibèric
* Pelatge dels cavalls
* Marques en el pelatge del cavall
* Genètica de pelatges dels cavalls
* Marca de carn en el cavall

## Referències

* ↑ Andrew W. Lee; Patricia Foreman. Day range poultry: every chicken owner's guide to grazing gardens and improving pastures. Good Earth Publications, 2002, p. 278–. ISBN 9780962464874 [Consulta: 8 desembre 2010].
* ↑ Definició de raça animal.(anglès)
* ↑ Juliet Clutton-Brock. A natural history of domesticated mammals. Cambridge University Press, 1999, p. 40–. ISBN 9780521634953 [Consulta: 8 desembre 2010].
* ↑ David Sankoff; Joseph H. Nadeau. Comparative genomics: empirical and analytical approaches to gene order dynamics, map alignment and the evolution of gene families. Springer, 2000, p. 369–. ISBN 9780792365839 [Consulta: 7 desembre 2010].
* ↑ Diferència entre "raça" i "tipus". Arxivat 2010-09-24 a Wayback Machine.(anglès)
* ↑ Ann T. Bowling; Anatoly Ruvinsky. The genetics of the horse. CABI, 2000, p. 393–. ISBN 9780851994291 [Consulta: 7 desembre 2010].
* ↑ Herbert Harshman Reese. Breeds of Light Horses. U.S. Department of Agriculture, 1918.
* ↑ Ted S. Stashak; Ora Robert Adams. Adams' Lameness in Horses. Wiley-Blackwell, 8 juny 2002, p. 73–. ISBN 9780781741958 [Consulta: 7 desembre 2010]. "Raça" de cavalls: grup de cavalls amb antecessors comuns i característiques molt similars.(anglès)
* ↑ Morab(anglès)
* ↑ APSL - Associação Portuguesa de Criadores do Cavalo Puro e Sangue Lusitano(castellà)
* ↑ PRE(castellà)
* ↑ Estàndards de la "raça".(anglès)
* ↑ Normes de inscripció. Appaloosa.(anglès)
* ↑ Variabilitat genètica en els cavalls de Namib. Arxivat 2016-03-11 a Wayback Machine.(anglès)

## Enllaços externs

* Registre pel Cavall Azteca a Europa Arxivat 2011-06-23 a Wayback Machine.
* Cavalls en vendaa Espanya
* Cavalls miniatura http://www.magicequus.com